ຕຳຫຼວດທັບມ້າງການປະທ້ວງ ໃນຝຣັ່ງ
ປະທານາທິບໍດີຝຣັ່ງ ສັ່ງໃຫ້ທັບມ້າງ ການປະທ້ວງ ປິດລ້ອມສາງເຊື້ອໄຟ
ປະທານາທິບໍດີຝຣັ່ງທ່ານ Nicolas Sarkozy ໄດ້ສັ່ງໃຫ້ ຕຳຫຼວດທັບມ້າງການປິດລ້ອມສາງເຊື້ອໄຟທີ່ຍັງເຫຼືອຢູ່ນັ້ນ ໃຫ້ໝົດໄປ ຂະນະທີ່ພວກປະທ້ວງ ສືບຕໍ່ການໂຮມຊຸມນຸມ ຕໍ່ຕ້ານການປະຕິຮູບກ່ຽວກັບການອອກກິນເບ້ຍບຳນານ ລັດຖະມົນຕີກະຊວງພາຍໃນຂອງຝຣັ່ງທ່ານ Brice Hor- tefeux ກ່າວວ່າ ຕຳຫຼວດໄດ້ບຸກເຂົ້າໄປເປີດສາງເກັບນໍ້າ ມັນ 3 ບ່ອນໃນຄືນວັນອັງຄານວານນີ້ ການປະທ້ວງປິດ ລ້ອມສາງນໍ້າມັນດັ່ງກ່າວ ໄດ້ລົບກວນການຈັດສົ່ງນໍ້າມັນ ໄປໃຫ້ 25% ຂອງປໍ້ານໍ້າມັນຕ່າງໆຢູ່ໃນປະເທດຝຣັ່ງ ການປະທ້ວງຮອບໃໝ່ໄດ້ເລີ້ມຂຶ້ນອີກໃນວັນພຸດມື້ນີ້ ນຶ່ງມື້ຫຼັງຈາກຕຳຫຼວດຝຣັ່ງກ່າວວ່າ ມີ ຫຼາຍກວ່າ 1 ລ້ານຄົນ ໄດ້ໂຮມຊຸມນຸມປະທ້ວງຕໍ່ຕ້ານຮ່າງກົດໝາຍທີ່ຈະເພີ້ມອາຍຸໃນການ ອອກກິນເບ້ຍບຳນານ ຂຶ້ນຈາກ 60 ເປັນ 62 ປີ ສະຫະພັນກຳມະບານ CGT ກ່າວວ່າ ມີ 3 ລ້ານ 5 ແສນຄົນ ເຂົ້າຮ່ວມການປະທ້ວງໃນ ຄັ້ງນີ້ ຊຶ່ງໄດ້ລົບກວນໂຮງຮຽນຫຼາຍຮ້ອຍບ່ອນ ແລະສົ່ງຜົນທົບຕໍ່ພວກທີ່ພະຍາຍາມຈະໃຊ້ ການເດີນທາງໆອາກາດ ແລະທາງລົດໄຟນຳດ້ວຍ ການປະທ້ວງຢູ່ບາງບ່ອນໄດ້ກາຍເປັນຄວາມຮຸນແຮງ ເປັນທີ່ຄາດກັນວ່າສະພາສູງຂອງຝຣັ່ງ ຈະລົງຄະແນນສຽງ ກ່ຽວກັບຮ່າງກົດໝາຍດັ່ງກ່າວ ໃນອາທິດນີ້